Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 690

2. A munkavégzéshez szükséges szakmai kommunikáció A nevelőszülő munkája során: — ismerje saját kommunikációjának hatótényezőit, esetleges gyengeségeit, — nevelt gyermekével, annak vér szerinti családjával az ő közlési sajátosságaikat figyelembe véve kommunikáljon, — ismerje és megfelelően értelmezze a metakommunikációs és sajátos kommunikációs jelzéseket, — tudja használni a probléma feltárásához szükséges kommunikációs eszközöket, — hallgassa értő figyelemmel neveltjét, — saját szakmai álláspontja tolmácsolásakor közérthető érvelésre törekedjen, — vegye figyelembe mások szakmai érvelését, legyen képes kulturáltan megvitatni azt, — legyen tisztában a saját szakterületén használatos szakkifejezések jelentés-tartalmával és azokat helyesen alkalmazza, — rendelkezzen a különböző helyzetekhez illő, megfelelő kommunikációs repertoárral (beszélgetés, megbeszélés, meggyőzés, konfliktusmegoldás, békítés stb.).

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes